කැමැත්ත නොමැතිව විවාහවිමට බලකිරීමේ අදහසින් දහසය හැවිරිදි බාල වයස්කාර තරුණියක් අපහරණය කොට දූෂනය කිරිමේ අධිචෝදනාවට වරද පිළිගත් විත්තිකරුවන් දෙදෙනකුට දඩුවම් සහ දඩ නියම කළ ගාල්ල මහාධිකරණ විනිසුරු කේ බි කේ හිරිඹුරේගම මහතා දූෂණයට ලක්වු තරුණියට රුපියල් ලක්ෂ හතරක වන්දියක් ගෙවන ලෙස නියෝග කළේය.මෙසේ දඩුවම් නියම කරන ලද්දේ කටුදම්පෙ විතානගේ ඩික්සන් අනිල් උපේන්ද්‍රකුමාර සහ වැයිහේන ලියනගේ සුනිල් යන විත්තිකරුවන් දෙදෙනාටය.කැමැත්ත නොමැතිව විවාහ කිරිමට බල කිරිමේ අදහසින් හෝ නීති විරෝධි සංසර්ගයකට පෙළඹවිම සදහා අපහරණය කිරීමේ චෝදනාවට විත්තිකරුවන් දෙදෙනාටම රුපියල් පහළොස් දහස බැගින් දඩ සහ රුපියල් ලක්ෂය බැගින් වන්දි ගෙවීමටද නියම කළ මහාධිකරණ විනිසුරුවරයා දඩ නොගෙවන්නේ නම් මාස හය බැගින් සිර දඩුවම්ද වන්දිය නොගෙවන්නේ නම් වසර බැගින්ද සිර දඩුවම්ද නියම කළේය.ස්ත්‍රි දුෂණ චෝදනාවට පළමු වැනි විත්තිකරු වන කටුදම්පෙ විතානගේ ඩික්සන් අනිල් උපේන්ද්‍ර කුමාරට බරපතළ වැඩ සහිත වසර දෙකක සිර දඩුවමක් සහරුපියල් රුපියල් විසි දහසක දඩයක්ද දූෂනයට ලක්වූ තරුණියට රුපියල් ලක්ෂ දෙකක වන්දියක් ගෙවිමට නියම කොට එම සිර දඩුවම වසර දහයකට අත්හිටවනු ලැබීය.දඩය නොගෙවන්නේ නම් තවත් මාස හයක සිර දඩුවමක්ද වන්දිය නොගෙවන්නේ නම් තවත් වසර දෙකක සිර දඩුවමක්ද විත්තිකරුවන්ට නියම විය.